
1. Parengto projekto tikslai ir uždaviniai.

	Tvarkos projekto pagrindinis tikslas – įgyvendinti Lietuvos Respublikos piniginės socialinės paramos nepasiturintiems gyventojams (toliau – Įstatymas) įstatymo nuostatą, kad šildymo kompensacijos (kietasis arba kitas kuras) nepasiturintiems gyventojams būtų teikiamos nuo paskelbto šildymo sezono pradžios iki šildymo sezono pabaigos.

	
2. Kaip šiuo metu yra sureguliuoti projekte aptarti klausimai.

	[bookmark: _Hlk145428343][bookmark: n_1] Šilutės rajono savivaldybės tarybos 2018 m. kovo 29 d. sprendimu Nr. 951 „Dėl Piniginės socialinės paramos teikimo nepasiturintiems Šilutės rajono savivaldybės gyventojams tvarkos aprašo patvirtinimo“ patvirtinto Piniginės socialinės paramos teikimo nepasiturintiems gyventojams Šilutės rajono savivaldybėje tvarkos aprašo 36 punktas reglamentuoja, kad būsto šildymo sezonas asmenims, kurie būstą šildo ir karštą vandenį ruošia patys, naudodami kitą kurą, kurio faktinės sąnaudos kiekvieną mėnesį nenustatomos, yra 6 mėnesiai (nuo spalio 1 d. iki kovo 31 d. imtinai).

	
3. Kokių pozityvių rezultatų laukiama.

	Pakeitus Tvarkos aprašo punktą, nepasiturintiems asmenims, kurie būstą šildosi kietuoju ar kitokiu kuru, šildymo kompensacijos bus skirtos visam šildymo sezonui, o ne tik 6 mėnesiams (nuo spalio mėn. iki balandžio mėn.).

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra. 

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.
Šilutės rajono savivaldybės tarybos 2018 m. kovo 29 d. sprendimas Nr. 951 „Dėl Piniginės socialinės paramos teikimo nepasiturintiems Šilutės rajono savivaldybės gyventojams tvarkos aprašo patvirtinimo“.

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Netikslinga, nes keičiamas vienas punktas. 

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nereikalingas.

	
8. Projekto autorius ar autorių grupė.

	Socialinės paramos skyriaus vyriausioji specialistė Asta Lileikienė.

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Piniginė socialinė parama. 

	
10. Kiti, autorių nuomone, reikalingi pagrindimai ir paaiškinimai.
Teikiamas tvarkos aprašo projektas skirtas įgyvendinti Įstatymo nuostatą, kad nepasiturintiems asmenims, kurie būstą šildosi kietuoju arba kitu kuru, kompensacijos būtų skiriamos visam šildymo sezonui, t .y.  nuo paskelbto šildymo sezono pradžios iki šildymo sezono pabaigos, jeigu bendrai gyvenantys asmenys ar vienas gyvenantis asmuo kreipimosi dėl kompensacijų ir sprendimo priėmimo metu, taip pat laikotarpiu, už kurį bus skiriamos kompensacijos, turės teisę gauti kompensaciją. Iki šiol Tvarkos apraše buvo nuostata, kad šildymo sezonas – 6 mėnesiai nuo spalio 1 d. iki kovo 31 d. imtinai.

